paragraph_text: Prema Powerteam je talijanska momčad koja se natječe u mnogim automobilističkim prvenstvima, a osnovali su je Angelo Rosin i Giorgio Piccolo 1983. Momčad se u FIA Formula 2 prvenstvu i FIA Formula 3 prvenstvu natječe pod imenom Prema Racing. Prema sudjeluje i u ADAC Formuli 4, Talijanskoj Formuli 4, Formula Regional European prvenstvu, Azijskoj Formuli 3 i Formula 4 UAE prvenstvu, dok se u prošlosti natjecala i u Euro Formuli 3, GP2 seriji, Europskoj Formuli 3, Formuli Abarth, Eurocup Formula Renault 2.0 i drugima.